Document ID: 31997R0905

KOMMISSIONENS FORORDNING (EF) Nr. 905/97 af 21. maj 1997 om fastlæggelse af udløsningsmængden for importtillægstolden for kirsebær
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager (1), særlig artikel 33, stk. 4, og
ud fra følgende betragtninger:
Ifølge artikel 2 i Kommissionens forordning (EF) nr. 1555/96 af 30. juli 1996 om gennemførelsesbestemmelser for ordningen for anvendelse af importtillægstold for frugt og grøntsager (2), fastsættes der udløsningsmængder og -perioder;
i artikel 5, stk. 4, i landbrugsaftalen (3) er der fastsat kriterier for Kommissionens fastsættelse af udløsningsmængder for tillægstold for visse frugter og grøntsager; artikel 5, stk. 6, i den nævnte aftale gør det muligt at fastsætte udløsningsperioderne ud fra de letfordærvelige og sæsonprægede produkters kendetegn;
i medfør af ovennævnte kriterier bør udløsningsmængden for kirsebær fastsættes som angivet i bilaget til denne forordning;
Forvaltningskomitéen for Friske Frugter og Grøntsager har ikke afgivet udtalelse inden for den af formanden fastsatte frist -
UDSTEDT FØLGENDE FORORDNING:
Artikel 1
Udløsningsmængden for importtillægstold for kirsebær som omhandlet i artikel 2 i forordning (EF) nr. 1555/96 for produktionsåret 1997/98, fastsættes som angivet i tabellen i bilaget.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 21. maj 1997.

Labels: 2
3
17
15